wickkiey/tamil-wikipedia-chunked huggingface dataset:
# ஹெட்ஜ் நிதி

## ஹெட்ஜ் நிதி குறியீடுகள்

### பிரதி குறியீடுகள்

பல்வேறு முறைகளில் உள்ள பிரச்சினையே இந்த துறை அணுகுமுறைக்கான சமீபத்திய கூடுதல் சேர்ப்பாகும். அசல் ஹெட்ஜ் நிதிகளின் செயல்திறனை பிரதிபலிப்பதற்கு பதிலாக இவை கடந்தகால ஹெட்ஜ் நிதி வருவாய்களின் பகுப்பாய்விற்கான புள்ளிவிவர அணுகுமுறையை பின்பற்றுகின்றன என்பதோடு பல்வேறுவிதமான முதலீடு செய்யப்படக்கூடிய நிதிசார்ந்த சொத்துக்களின் மாறுதல்களுக்கு ஹெட்ஜ் நிதி வருவாய்கள் எவ்வாறு பதிலளிக்கின்றன என்ற மாதிரியை உருவாக்குவதற்கு இதைப் பயன்படுத்திக்கொள்கிறது. இந்த மாதிரியானது பிறகும் இந்தச் சொத்துக்களின் முதலீடு செய்யப்படக்கூடிய பங்குப்பட்டியலை கட்டமைப்பதற்கு பயன்படுத்தப்பட்டன. இது குறியீட்டெண்ணை முதலீடு செய்யப்படக்கூடியதாக்குகிறது என்பதுடன், கொள்கையளவில் அவை கட்டமைக்கப்படுகின்றவற்றிலிருந்து ஹெட்ஜ் நிதி தரவுத்தள பிரநிதித்துவமாக இருக்கலாம்.  
இருப்பினும், அவை புள்ளிவிவர மாதிரியாக்க நிகழ்முறையில் நம்பிக்கை வைக்கின்றன. பிரதி குறியீடுகள் குறுகியகால விவரத்தைக் கொண்டிருக்கின்றன என்றால் நடைமுறையில் இந்த நிகழ்முறை இன்னும் சாத்தியமாகக்கூடியவையாக இல்லை.
# ஹெட்ஜ் நிதி

## விவாதங்களும் முரண்பாடுகளும்

### அமைப்புக் குலைவு

1998ஆம் ஆண்டில் நீண்டகால மூலதன நிர்வாகத்தின் (எல்டிசிஎம்) தோல்வியின் விளைவாக ஹெட்ஜ் நிதிகள் அதிகபட்ச தீவிர கண்காணிப்பிற்குள் வந்தன, இது அமெரிக்க ஃபெடரல் ரிசர்வ் மூலம் பெயில்அவுட் ஒருங்கிணைப்பை (நிதியளிப்பு அல்ல) அத்தியாவசியமாக்கியது. ஹெட்ஜ் நிதிகள் எல்டிசிஎம் சரிவுகளால் வெளியில் தெரியவந்த அமைப்புக் குலைவு அபாயங்களைக் கொண்டிருப்பதாக விமர்சகர்கள் குற்றம்சாட்டினர். ஹெட்ஜ் நிதிகளால் தங்களுடைய வருவாயை அடைவதற்கு பயன்படுத்தப்படும் (தருவிப்புகள் மூலமான) மிதமிஞ்சிய லீவரேஜ், அமைப்புக் குலைவிற்கான ஹெட்ஜ் நிதிகள் பங்களிப்பின் முக்கியக் காரணிகளுள் ஒன்றாக வரையறுக்கப்பட்டுள்ளது.  
இசிபி (யூரோப்பியன் சென்ட்ரல் பேங்க்) நிதி நிலைப்புத்திறன் மற்றும் அமைப்புக் குலைவிற்காக ஹெட்ஜ் நிதி அபாயத்தின் மீது ஜூன் 2006ஆம் ஆண்டில் எச்சரிக்கையை வெளியிட்டது: "... பரந்த ஹெட்ஜ் நிதி முதலீட்டு வியூகங்களுக்குள்ளான தனிநபர் ஹெட்ஜ் நிதிகளின் அதிகரித்துவரும் ஒரேவிதமான நிலைப்புத்தன்மை நிதி நிலைப்புத்திறனுக்கான மற்றொரு பெரிய அபாயமாகும், இது சாத்திமுள்ள தீர்வுகளின் அடிப்படை அம்சம் இல்லாதபோதிலும் தீவிர கண்கானிப்பிற்கு அதிகாரமளிக்கிறது. பரந்த ஹெட்ஜ் நிதி முதலீட்டு வியூகங்களும் அதிக அளவிற்கு ஒன்றுக்கொன்று தொடர்புடையவையாக இருக்கின்றன என்ற ஆதாரத்தினால் இந்த அபாயம் மேலும் பெரிதுபடுத்தப்பட்டது, அதனால் இது மேற்கொண்டு கும்பலான வர்த்தகத்திலிருந்து ஒழுங்குமுறையற்று வெளியேறுவதன் எதிர்மறையான விளைவை ஏற்படுத்தும் சாத்தியத்தை அதிகரிக்கச் செய்தது." இருப்பினும் இந்த இசிபி அறிக்கை நிதித் தொழில்துறைகளின் பாகங்களால் முரண்பாட்டிற்கு உட்படுத்தப்பட்டிருக்கிறது.  
அமைப்புக் குலைவு அபாயத்தின் சாத்தியம் ஜூலை 2007 ஆம் ஆண்டில் ஏறக்குறைய குலைவுற்றுவிட்ட இரண்டு பியர் ஸ்டெர்ன்ஸ் ஹெட்ஜ் நிதிகளால் பெரிதுபடுத்தப்பட்டன. இந்த நிதிகள் அடமானம்-திருப்பியளிக்கும் ஆவணங்களில் முதலீடு செய்யப்பட்டன. இந்த நிதிகளின் நிதிசார்ந்த பிரச்சினைகள் பியர் ஸ்டெர்ன்ஸிடமிருந்து வந்த நிதிகளுள் ஒன்றில் பணத்தை செலுத்துவேண்டியதை அவசியமாக்கியது ஆனால் வெளிப்புற உதவி கிடையாது. 1998ஆம் ஆண்டில் நீண்டகால மூலதன நிர்வாகத்தின் சரிவுக்குப் பின்னர் இதுதான் மிகப்பெரிய நிதி பிணையமீட்பு ஆகும். அமெரிக்க ஆவணங்கள் மற்றும் மாற்றக ஆணையம் இதை விசாரணை செய்து வருகிறது.
# ஹெட்ஜ் நிதி

## விவாதங்களும் முரண்பாடுகளும்

### வெளிப்படைத்தன்மை

தனியாராக உள்ள லேசாக நெறிமுறைப்படுத்தப்பட்ட தனியுரிமைகளின் ஹெட்ஜ் நிதிகள் தங்களுடைய நடவடிக்கைகளை மூன்றாம் நபருக்கு வெளிப்படுத்த வேண்டிய கடமைப்பாடு கொண்டவை அல்ல. இது, வெளிப்படுத்தல்களுக்கான நெறிமுறையாக்க தேவைகளை எதிர்கொள்ளவேண்டியிருக்கும் பரஸ்பர நிதிக்கு (அல்லது யூனிட் டிரஸ்ட்) முரணானதாகும். ஹெட்ஜ் நிதி முதலீட்டாளர் வழக்கமாக நிதியின் முதலீட்டு ஆலோசகரை நேரடியாக அணுகக்கூடியவராவார், அத்துடன் அவர் சில்லறை முதலீட்டு நிதிகளில் உள்ள முதலீட்டாளர்களைக் காட்டிலும் மிகவும் தனிப்பட்ட முறையில் தெரிவிக்கும் சலுகையையும் பெறுகிறார். இது ஊகிக்கப்பட்ட அபாயங்களின் விவரமான ஆலோசனைகள் மற்றும் முக்கியத்துவம் வாய்ந்த நிலைகளை உள்ளிட்டிருக்கலாம். இருப்பினும், இந்த உயர்மட்ட வெளிப்படுத்தல் முதலீ்ட்டாளர் அல்லாதோருக்கு கிடைக்காது என்பதுடன், இது ஹெட்ஜ் நிதியின் மதிப்பிற்குரிய ரகசியத்தன்மைக்கு பங்களிக்கவும் செய்கிறது, அதேசமயம் சில ஹெட்ஜ் நிதிகள் முதலீட்டாளர்களுக்கும்கூட மிகவும் வரையறுக்கப்பட்ட வெளிப்படைத்தன்மைகளையே வழங்குகின்றன.  
சில ஹெட்ஜ் நிதிகள், முக்கியமாக அமெரிக்க நிதிகள் தங்களுடைய சொத்துக்களுக்கான மேற்பார்வையாளராகவோ அல்லது நிர்வாகியாகவோ (நிதியின் மொத்த சொத்து மதிப்பை கணக்கிடுபவர்) மூன்றாம் நபர்களை பயன்படுத்துவதில்லை. இது விருப்பங்களின் முரண்பாடுகளுக்கு வழிவகுக்கலாம் என்பதுடன் அதன் உச்சகட்டமாக இது மோசடி செய்வதற்கும் வழிவகுக்கலாம். ஒரு சமீபத்திய உதாரணத்தில், சர்வதேச நிர்வாக கூட்டாண்மையைச் சேர்ந்த கிர்க் ரைட் ஏறத்தாழ 180 மில்லியன் அமெரிக்க டாலர்களுக்கு வாடிக்கைதாரரை ஏமாற்றிய குற்றச்சாட்டான அஞ்சல் மோசடி மற்றும் பிற ஆவணங்கள் விதிமீறல் குற்றச்சாட்டுகளுக்கு ஆளானார்.
2008 ஆம் ஆண்டு டிசம்பரில், பெர்னார்ட் மடோஃப் 50 பில்லியன் அமெரிக்க டாலர்கள் போன்ஸி தி்ட்டத்தை நடத்தியதற்காக கைது செய்யப்பட்டார்.
# ஹெட்ஜ் நிதி

## விவாதங்களும் முரண்பாடுகளும்

### சந்தை திறன்

கடந்த ஐந்தாண்டுகளில் ஓரளவிற்கு ஏமாற்றமளிக்கக்கூடியதாக இருந்த ஹெட்ஜ் நிதியின் செயல்திறன் மாற்று முதலீ்ட்டுத் தொழிலுக்கான அழைப்பாக அமைந்தது. இரண்டு காரணங்களுக்காக ஆல்ஃபா அரிதானதாக தோன்றக்கூடியதானது. முதலில், வர்த்தகம் செய்யப்பட்ட அளவுகளில் ஏற்படும் அதிகரிப்பு ஹெட்ஜ் நிதி செயல்திறனின் மூலாதாரமாக இருக்கும் சந்தை ஒழுங்கின்மைகளைக் குறைத்துவிடுகிறது. இரண்டாவது, ஊக்கத்தொகை மாதியானது நிறைய நிர்வாகிகளைக் கவர்கிறது, இது இந்தத் தொழில்துறையில் இருக்கும் திறமைகளை நீர்த்துப்போகச் செய்கிறது, இருப்பினும் இந்தக் காரணங்கள் விவாதத்திற்கு உட்பட்டிருக்கின்றன.
# ஹெட்ஜ் நிதி

## விவாதங்களும் முரண்பாடுகளும்

### அமெரிக்க விசாரணைகள்

2006 ஜூனில் செனட் நீதிமன்ற ஆணையம் ஹெட்ஜ் நிதிகளுக்கும் தனிப்பட்ட பகுப்பாய்விற்கும் இடையில் உள்ள தொடர்புகளை விசாரணை செய்யத் தொடங்கியது.  
அமெரிக்க ஆவணங்கள் மற்றும் மாற்றக ஆணையமும் (எஸ்இசி) ஹெட்ஜ் நிதிகள் மூலம் உள்ளிருப்போர் வர்த்தகத்தை விசாரிப்பதன் மீதான மூலாதாரங்களில் கவனத்தை செலுத்துகிறது.
# ஹெட்ஜ் நிதி

## விவாதங்களும் முரண்பாடுகளும்

### குறிப்பிடத்தகுந்த ஹெட்ஜ் நிதிகள்

- அமர்நாத் அட்வைஸர்ஸ்
- பிரிட்ஜ்வாட்டர் அசோஸியேட்ஸ்
- சிட்டாடல் இண்வெஸ்ட்மெண்ட் குரூப்
- டி.இ. ஷா
- ஃபோர்ட்ரஸ் இன்வெஸ்ட்மெண்ட் குரூப்
- ஜிஎல்ஜி பார்ட்னர்ஸ்
- நீண்டக் கால முதலீட்டு நிர்வாகம்
- மேன் குரூப்
- மார்ஷல் வேஸ்
- ரினைசன்ஸ் டெக்னாலஜிஸ்
- சோரஸ் ஃபண்ட் மேனேஜ்மெண்ட்
- தி சில்ட்ரன் இன்வெஸ்ட்மெண்ட் ஃபண்ட் மேனேஜ்மெண்ட் (டிசிஐ)
# ஹெட்ஜ் நிதி

## வெளிப்புற இணைப்புகள்

- ஹெட்ஜ் நிதிகள் தொழில்முறையாளர்களின் சர்வதேச கூட்டமைப்பு (ஐஏஹெச்எஃப்பி) http://www.hedge-funds-association.com
- மாசசூசெட்ஸ் அம்ஹெர்ஸ்ட் பல்கலைக்கழகத்தின் சர்வதேச ஆவணங்கள் மற்றும் தருவிப்புகள் சந்தைகளின் மையம் ஹெட்ஜ் நிதி ஆராய்ச்சியில் நிபுணத்துவம் வாய்ந்த மையம்
- யேல் ஸ்கூல் ஆஃப் மேனேஜ்மெண்டில் உள்ள நிதிக்கான சர்வதேச மையத்தின் ஹெட்ஜ் நிதி ஆராய்ச்சி முயற்சி
# ஹெவ்லட்-பேக்கர்ட்

**ஹெச்பி** என்று பொதுவாக குறிப்பிடப்படும் **ஹெவ்லட் -பேக்கர்ட்** நிறுவனம் அமெரிக்கா, கலிபோர்னியாவின் பாலோ ஆல்டோவை தலைமையிடமாக கொண்டுள்ள தொழில்நுட்ப நிறுவனமாகும். ஹெச்பி உலகிலேயே மிகப்பெரிய தொழில்நுட்ப நிறுவனம் என்பதுடன் ஏறத்தாழ எல்லா நாடுகளிலும் செயல்படுகிறது. கம்ப்யூட்டிங், சேமிப்பு மற்றும் நெட்வொர்க்கிங் ஹார்டுவேர் மற்றும் சாப்ட்வேர் சேவைகளை உருவாக்குவதிலும் தயாரிப்பதிலும் ஹெச்பி நிபுணத்துவம் பெற்றிருக்கிறது. பர்சனல் கம்ப்யூட்டிங் சாதனங்கள், நிறுவன சர்வர்கள், அதுசார்ந்த சேமிப்பு சாதனங்கள், அத்துடன் பிரிண்டர்கள் மற்றும் பிற படமாக்கல் தயாரிப்புகள் இதன் பிரதான தயாரிப்பு வரிசைகளில் அடங்கியிருக்கின்றன. ஹெச்பி தனது தயாரிப்புகளை வீட்டு உபயோகப்பொருட்கள், சிறிய மற்றும் பெரிய தொழில்கள் மற்றும் நிறுவனங்களுக்கு ஆன்லைன் விநியோகம், நுகர்வோர் எலக்ட்ரானிக்ஸ் மற்றும் அலுவலக-அளிப்பு சில்லறை வியாபாரிகள், சாப்ட்வேர் கூட்டாளிகள் மற்றும் முன்னணி தொழில்நுட்ப விற்பனையாளர்களின் வழியாக சந்தையிடுகிறது.  
2006 இல் ஹெச்பி ஆண்டு வருவாயாக 91.7 பில்லியன் அமெரிக்க டாலர்களை தெரிவித்திருந்தது, இது ஐபிஎம்மின் 91.4 பில்லியன் அமெரிக்க டாலர்களோடு ஒப்பிடுகையில் விற்பனை வகையில் ஹெச்பி உலகின் மிகப்பெரிய தொழில்நுட்ப விற்பனையாளராக இருப்பதைக் காட்டுகிறது. 2007 இல் இதனுடைய 104 பில்லியன் அமெரிக்க டாலர்கள் வருவாயானது, வரலாற்றிலேயே 100 பில்லியன் அமெரிக்க டாலர்களுக்கும் மேற்பட்ட வருவாயைக் காட்டிய முதல் ஐடி நிறுவனமாக ஹெச்பியை உருவாக்கியுள்ளது. போட்டியாளரான டெல் நிறுவனத்தையும் வி்ஞ்சிய ஹெச்பி, பர்சனல் கம்ப்யூட்டர் விற்பனையில் உலகளவில் மிகப்பெரிய விற்பனையாளராக உள்ளது, சந்தை ஆராய்ச்சி நிறுவனங்களான கார்ட்னர் மற்றும் ஐடிசி ஆகியோர் தெரிவித்துள்ள ஜனவரி 2008 ஆம் ஆண்டு கூற்றுப்படி; ஹெச்பி ஏறத்தாழ 3.9 சதவிகித சந்தைப் பங்கைப் கைப்பற்றியிருப்பதோடு 2007 ஆம் ஆண்டின் முடிவில் ஹெச்பிக்கும் டெல்லுக்கும் இடையிலான இடைவெளி குறிப்பிடத்தகுந்த அளவிற்கு விரிவடைந்திருக்கிறது எனலாம். ஹெச்பி உலகிலேயே ஆறாவது பெரிய சாப்ட்வேர் நிறுவனமாகவும் இருக்கிறது.
2008 இல் இன்க்ஜெட், லேசர், பெரிய வடிவ மற்றும் பல-செயல்பாட்டு திறனுள்ள பிரிண்டர்கள் சந்தையில் தனது உலகளாவிய தலைமைத்துவ நிலையை தக்கவைத்துக்கொண்டது. அத்துடன் ஐடிசி மற்றும் கார்ட்னரின் அறிக்கைப்படி உலகளாவிய ஐடி சேவைகளிலும் ஹெச்பி இரண்டாவது இடத்தில் உள்ளது. நவம்பர் 2009 இல் 3காம் ஐ வாங்கப்போவதாக ஹெச்பி அறிவித்தது.
# ஹெவ்லட்-பேக்கர்ட்

## நிறுவன வரலாறு

### அடித்தளம்

வில்லியம் (பில்) ஹெவ்லட் மற்றும் டேவிட் (டேவ்) பேக்கார்ட் ஆகிய இருவரும் 1935 ஆம் ஆண்டு ஸ்டான்போர்ட் பல்கலைக்கழகத்தில் எலக்ட்ரிக்கல் என்ஜினியரிங்கில் பட்டம் பெற்றவர்களாவர். பெரும் பொருளாதார மந்தம் நிலவிய காலத்தில் ஸ்டான்போர்டில், காலஞ்சென்ற போராசிரியர் ஃபிரெடெரிக் டெர்மனிடம் அவர்கள் ஃபெலோஷிப் படித்துக்கொண்டிருந்த காலத்தில் பாலோ ஆல்டோவிற்கு அருகாமையில் இருந்த கேரேஜில் இந்த நிறுவனம் உருவானது. ஹெவ்லட்-பேக்கர்டை உருவாக்குவதற்கு டெர்மனே அவர்களுக்கு வழிகாட்டியாக இருந்தார் என்று கருதப்படுகிறது.
1939 இல், 538 அமெரிக்க டாலர்கள் துவக்கநிலை முதலீட்டில் பேக்கர்டின் கேரேஜில் ஹெவ்லட்-பேக்கர்ட் நிறுவனத்தை நிறுவினர். ஹெவ்லட்டும் பேக்கர்டும் தங்களுடைய நிறுவனம் ஹெவ்லட்-பேக்கர்ட் என்று அழைக்கப்பட வேண்டுமா அல்லது பேக்கர்ட் ஹெவ்லெட் என்று அழைக்கப்பட வேண்டுமா என்பதை நாணயத்தை சுண்டிப்பார்த்து முடிவு செய்தனர். பேக்கர்ட் நாணயத்தை சுண்டிப்பார்த்தலில் வென்றார் என்றாலும் தங்களுடைய எலக்ட்ரானிக்ஸ் உற்பத்தி நிறுவனத்திற்கு "ஹெவ்லட்-பேக்கர்ட்" என்றே அவர்கள் பெயரிட்டனர். ஆகஸ்ட் 18, 1947 இல் ஹெச்பி கார்ப்பரேட் நிறுவனமானது, நவம்பர் 6, 1957 இல் பொதுப்பங்கு நிறுவனமானது.  
அவர்கள் பணியாற்றிய பல திட்டப்பணிகளிலேயே, நிதிசார்ந்து வெற்றி பெற்ற முதல் தயாரிப்பு ஹெச்பி200ஏ மாடல் பிரிசிஸன் ஆடியோ ஆஸிலேட்டர் ஆகும். அவர்களுடைய கண்டுபிடிப்பு சர்க்யூட்டின் அதிமுக்கியமான பகுதியில் வெப்பநிலையை சார்ந்த மின்னோட்டத் தடை சாதனமாக ஒரு சிறிய ஒளி விளக்கைப் பயன்படுத்துவது ஆகும். போட்டியாளர்கள் குறைந்த அளவு நிலைப்புத் திறனுள்ள மின்னோட்டத் தடை சாதனத்தை 200 டாலர்களுக்கு விற்றுக்கொண்டிருந்தபோது 200ஏ மாடலை 54.40 டாலர்களுக்கு விற்க அவர்களுக்கு இது உதவியது. இந்த மாடல் 200 ஜெனரேட்டர்கள் தொடரானது, டியூப்-அடிப்படையிலான ஆனால் பல வருட வடிவ மாறுபாடுகளுடன் 200ஏபி ஆக 1972 இல் உருவாகும்வரை தொடர்ந்து விற்பனையானது. 33 வருடங்களில் நீண்டகாலத்திற்கு அடிப்படை எலக்ட்ரானிக் வடிவமாக விற்பனையான ஒரே தயாரிப்பு இதுவாகத்தான் இருக்கும்.  
வால்ட் டிஸ்னி நிறுவனம் இந்த நிறுவனத்தின் தொடக்க காலத்திய வாடிக்கையாளர்களுள் ஒருவராவார், இந்த நிறுவனம் *ஃபேண்டேஸியா* என்ற படத்திற்கு திரையரங்குகளில் நிறுவப்பட்டுள்ள ஃபேண்டாசவுண்ட் சரவுண்ட் ஒலி அமைப்பிற்கு சான்றளிக்க பயன்படுத்துவதற்கு மாடல் 200பி ஆஸிலேட்டர்கள் (ஒவ்வொன்றும் 71.50 டாலர்கள்) எட்டினை வாங்கியது.
# ஹெவ்லட்-பேக்கர்ட்

## நிறுவன வரலாறு

### தொடக்க காலம்

இந்த நிறுவனம் முதலில் குறிப்பிட்ட எதிலும் கவனத்தை குவிக்கவில்லை, தொழிற்சாலைகள் மறறும் விவசாயத்திற்கான பரந்த அளவிலான எலக்ட்ரானிக் தயாரிப்புகளில் ஈடுபட்டது. முடிவில் அவர்கள் உயர்தரமான எலக்ட்ரானிக் சோதனை மற்றும் அளவீட்டு சாதனத்தில் கவனத்தை செலுத்த தீர்மானித்தனர்.  
1940களில் இருந்து 1990கள் வரை எலக்ட்ரானிக் சோதனை சாதனங்களிலேயே இந்த நிறுவனம் கவனத்தை செலுத்தியது - சிக்னல் ஜெனரேட்டர்கள், வோல்டாமீட்டர்கள், ஆஸிலோஸ்கோப்ஸ், அதிர்வெண் கவுண்டர்கள், வெப்பமானிகள், நேர தரநிலைமானிகள், அலை பகுப்பாய்வுக் கருவிகள் மற்றும் பல கருவிகள். அளவீட்டு அளவு மற்றும் துல்லியத்தை நோக்கி வரம்புகளை முன்னெடுத்துச் செல்வதே இதன் தனித்துவமான அம்சம்; பல ஹெச்பி சாதனங்களும் மற்ற ஒப்பீட்டு சாதனங்களோடு பொருத்திப் பார்க்கையில் மிகவும் உணர்மிகுந்த, துல்லியமான மற்றும் நுட்பமான கருவிகளாகும்.  
நிறுவனத்தின் முதல் தயாரிப்பான 200ஏ ஆல் அமைத்துக்கொள்ளப்பட்ட முறையைத் தொடர்ந்து, சோதனைக் கருவிகள் "A" என்ற எழுத்தைத் தொடர்ந்து மூன்று அல்லது ஐந்து இலக்க எண்களைக் கொண்டு லேபிள் இடப்பட்டன. மேம்பட்ட வடிவங்கள் "B"இல் இருந்து "E" வரையிலான முன்னொற்றுக்களை வைத்திருந்தன. தயாரிப்பு அளவு பரவலாக வளர்ந்ததால் துணைப்பொருட்கள், சப்ளைகள், சாப்ட்வேர் மற்றும் உபரி பாகங்களுக்கான பெயர்களோடு தொடங்கும் தயாரிப்பு பொருளின் பெயரை ஹெச்பி பயன்படுத்தத் தொடங்கியது.
# ஹெவ்லட்-பேக்கர்ட்

## நிறுவன வரலாறு

### 1960கள்

சிலிக்கான் பள்ளத்தாக்கின் குறியீட்டு நிறுவனராக அங்கீகரிக்கப்படும் ஹெச்பி ஃபேர்சைல்ட் செமிகண்டக்டரை உருவாக்க வில்லியம் ஷாக்லேயை மூன்று வருடங்களுக்குப் பின்னர் "டிரைட்டரஸ் எய்ட்" கைவிட்ட 1957 வரை செமிகண்டக்டர் சாதனங்களை இது உற்சாகத்தோடு ஆராய்ச்சி செய்திருக்கவில்லை. ஏறத்தாழ 1960 இல் நிறுவப்பட்ட ஹெவ்லட்-பேக்கர்டின் ஹெச்பி கூட்டுப் பிரிவு, பிரதானமாக உள்புறப் பயன்பாட்டிற்காக செமிகண்டக்டர் சாதனங்களை உருவாக்கியது. கருவிகளும் கால்குலேட்டர்களும் இந்த சாதனங்களைப் பயன்படுத்திய சில தயாரிப்புகளாகும்.  
சில உயர்தரமான தயாரிப்புகளை உருவாக்குவதற்கு 1960களில் சோனி மற்றும் யோககவா எலக்ட்ரிக் நிறுவனங்களுடன் ஹெச்பி கூட்டாளியாக சேர்ந்தது. ஹெச்பி-போன்று காணப்படும் தயாரிப்புகளை ஜப்பானில் உருவாக்குவதற்கு அதிக செலவுபிடித்ததால் இந்தத் தயாரிப்புகள் பெரிய அளவிற்கு வெற்றிபெறவில்லை. ஹெச்பி தயாரிப்புகளை ஜப்பானில் சந்தையிட 1963 இல் ஹெச்பியும் யோககவாவும் கூட்டு வர்ததகத்தில் (யோககவா-ஹெவ்லட்-பேக்கர்ட்) ஈடுபட்டன. ஹெச்பி 1999 இல் ஹெவ்லட்-பேக்கர்டின் யோககவா எலக்ட்ரிக்ஸ் பங்குகளை
வாங்கியது.  
டிஜிட்டல் சாதனங்களில் நிபுணத்துவம் பெற டைனக் என்ற சிறிய துணை நிறுவனத்தை ஹெச்பி உருவாக்கியது. ஹெச்பியின் லோகோவான "hp" என்பதை மேல்நோக்கி தலைகீழாக மாற்றுவதால் வந்த "dy" என்ற லோகோவைக் கொண்டு புதிய நிறுவனத்திற்கு பெயரிடப்பட்டது. முடிவில் டைனக் என்ற பெயர் டைமக் என்று மாற்றப்பட்டு, 1959 இல் ஹெச்பி அதை இணைத்துக்கொண்டது.
ஹெச்பி தனது கருவிகளுடன் டிஜிட்டல் சாதன கார்ப்பரேஷன் மினிகம்ப்யூட்டர்களைப் பயன்படுத்தி பரிசோதனை செய்தது. டிஇசியைக் கொண்டு தொழில் செய்வதைக் காட்டிலும் மற்றொரு சிறிய குழுவை உருவாக்குவது சுலபமானது என்று தீர்மானித்த பின்னர், ஹெச்பி 2100 / ஹெச்பி 1000 மினிகம்ப்யூட்டர் வரிசைகளோடு கணிப்பொறி சந்தையில் ஹெச்பி நுழைந்தது. இன்றும் பயன்படுத்தப்படுகின்ற இண்டல் x86 கட்டமைப்போடு ஒருவகையில் ஒற்றுமையுடைய ரிஜிஸ்டர்கள் உருவாக்கித்தரும் எளிய நினைவகப் பிரிவுகள் அடிப்படையிலான வடிவத்தைக் கொண்டிருந்தன. இதை மாற்றியமைப்பதற்கான ஒருசில முயற்சிகள் மேற்கொள்ளப்பட்டபோதிலும் இந்தத் தொடர் 20 வருடங்களுக்கு தயாரிக்கப்பட்டது என்பதுடன் ஹெச்பி 9800 மற்றும் ஹெச்பி 250 தொடர் டெஸ்க்டாப் மற்றும் பிஸினஸ் கம்ப்யூட்டர்களின் முன்னோடியாகவும் இருந்தது.
# ஹெவ்லட்-பேக்கர்ட்

## நிறுவன வரலாறு

### 1980கள்

1984 இல், டெஸ்க்டாப்பிற்கான இன்க்ஜெட் மற்றும் லேசர் பிரிண்டர்களை ஹெச்பி அறிமுகப்படுத்தியது. இதனுடைய ஸ்கேனர் தயாரிப்பு வரிசையுடன் இவை பின்னாளில் வெற்றிகரமான பலசெயல்திறனுள்ள தயாரிப்புகளாக உருவாக்கப்பட்டன, இவற்றில் மிகவும் முக்கியத்துவம் வாய்ந்தவை தனித் தயாரிப்புகளான பிரிண்டர்/ஸ்கேனர்/காப்பியர்/ஃபேக்ஸ் மெஷின்கள் ஆகியவையாகும். ஹெச்பியின் வியக்கத்தக்க வகையில் பிரபலமடைந்த லேசர் பிரிண்டர்களின் லேசர்ஜெட் வரிசையினுடைய பிரிண்ட் செய்யும் இயக்கவியல், ஜெராக்ஸ் உருவாக்கிய தொழில்நுட்பத்தைப் பயன்படுத்தும் கேனன் பாகங்களிலேயே (பிரிண்ட் என்ஜின்கள்) ஏறத்தாழ முற்றிலும் சார்ந்திருந்தன. பிரிண்ட் செய்வதற்கான இயக்கவியலுக்கு ஏற்ப தகவலை புள்ளிகளாக மாற்றும் ஹார்டுவேர், ஃபேர்ம்வேர் மற்றும் சாப்ட்வேரை ஹெச்பி உருவாக்கியது.  
மார்ச் 3 1986, ஹெச்பி HP.com என்ற டொமைன் பெயரை பதிவுசெய்தது, இது இண்டர்நெட்டில் பதிவுசெய்யப்பட்ட ஒன்பதாவது டொமைன் ஆகும்.
இணையத்தள புகழ் கூடத்தில் இரண்டெழுத்து டொமைன் பெயரை சொந்தமாகப் பெற்றுள்ள உலகளாவிய ஒரு சில மிகப்பெரிய கார்ப்பரேஷன்களுள் ஒன்று என்ற நிலையை இன்று இது ஹெச்பிக்கு பெற்றுத்தந்திருக்கிறது.  
1987 இல், ஹெவ்லட்டும் பேக்கர்டும் தங்களுடைய தொழிலை உருவாக்கிய பாலோ ஆல்டோ காரேஜ் கலிபோர்னியா மாநிலத்தின் வரலாற்று நிலக்குறியீடாக வடிவமைக்கப்பட்டுள்ளது.
# ஹெவ்லட்-பேக்கர்ட்

## நிறுவன வரலாறு

### 1990கள்

1990களில் ஹெச்பி தங்களுடைய கம்ப்யூட்டர் தயாரிப்பு வரிசையை விரிவுபடுத்தியது, இது துவக்கத்தில் வாடிக்கையாளர்களை அடைய பல்கலைக்கழகம், ஆராய்ச்சி மற்றும் தொழில் வாடிக்கையாளர்களை இலக்காக நிர்ணயித்தது.  
ஹெச்பியும் மற்ற நிறுவனங்களை வாங்கியதன் மூலமாகவே வளர்ந்தது, 1989 இல் அப்பல்லோ கம்ப்யூட்டரையும், 1995 இல் கன்வெக்ஸ் கம்ப்யூட்டரையும் விலைக்கு வாங்கியது.  
அந்த பத்தாண்டுகளின் பிற்பகுதியில் வாடிக்கையாளர்களிடம் நேரடியாக ஆன்லைனில் விற்க தனி துணைநிறுவனமாக ஹெச்பி hpshopping.com ஐ திறந்தது; 2005 இல் ஹெச்பி இதற்கு "HP Home &amp; Home Office Store." என்று மறுபெயரிட்டது.  
1999 இல் கம்ப்யூட்டர்கள், சேமிப்பகம் மற்றும் இமேஜிங் சம்பந்தப்படாத தொழில்கள் அனைத்தும் ஹெச்பியிலிருந்து அஜிலண்ட் என்ற துணைநிறுவனமாக உருவானது. அஜிலண்டின் தனி துணை நிறுவனமாக்கம் சிலிக்கான் பள்ளத்தாக்கு வரலாற்றிலேயே மிகப்பெரிய துவக்கநிலை பொதுப்பங்கு வெளியீடு ஆகும். இந்த தனி துணைநிறுவனம் 30,000 ஊழியர்களுடன் 8 பில்லியன் அமெரிக்க டாலர்கள் நிறுவனத்தை உருவாக்கியது, இது அறிவியல் கருவிகள், செமிகண்டக்டர்கள், ஆப்டிகல் நெட்வொர்க்கிங் சாதனங்கள் மற்றும் தொலைத்தொடர்பு மற்றும் வயர்லஸ் ஆராய்ச்சி மேம்பாடு மற்றும் உற்பத்திக்கான எலக்ட்ரானிக் சோதனை கருவிகள் ஆகியவற்றை தயாரித்தது.  
ஜூலை 1999 இல் ஹெச்பி, டவ் ஜோன்ஸ் தொழில்துறை சராசரியில் முதல் பெண் சிஇஓவான கார்லா ஃபியோரினாவை சிஇஓவாக நியமித்தது. இந்த நிறுவனம் தொழில்நுட்ப உலகத்தின் இரண்டாவது மில்லினியத்தில் காலடி எடுத்து வைத்தபோது ஃபியோரினா சிஇஓவாக பணிபுரிந்தார். அவரது பதவிக்காலத்தில், சந்தையானது ஹெச்பியின் மதிப்பை அந்த நேரத்தில் மற்ற நிறுவனங்களுடன் பாதியாகக் குறைத்தது என்பதுடன் நிறுவனம் பெரிய அளவிற்கான வேலை இழப்பிற்கு ஆளானது. 2005 இல் ஹெச்பி இயக்குநர்கள் அவை அவரை பதவியிறங்கும்படி கேட்டுக்கொண்டது, அவர் பிப்ரவரி 9, 2005 இல் ராஜினாமா செய்தார்.
# ஹெவ்லட்-பேக்கர்ட்

## தொழிலகங்கள்

ஹெச்பியின் உலகளாவிய செயல்பாடுகள் அமெரிக்கா, கலிபோர்னியா, பாலோ ஆல்டோவில் உள்ள அதனுடைய தலைமையகங்களிலிருந்து இயக்கப்படுகிறது. இதனுடைய அமெரிக்க செயல்பாடுகள் அமெரிக்கா, டெக்ஸாஸ், ஹோஸ்டனில் உள்ள அதன் தொழிலகத்திலிருந்து இயக்கப்படுகிறது-இந்த தளம் உண்மையில் இது வாங்கிய காம்பாக்கிற்கு சொந்தமானதாகும். லத்தீன் அமெரிக்க செயல்பாடுகள் அமெரிக்கா, ஃப்ளோரிடா, மியாமியிலிருந்தும், ஐரோப்பிய செயல்பாடுகள் சுவிட்சர்லாந்து, ஜெனீவாவிலிருந்தும், ஆசிய-பசிபிக் செயல்பாடுகள் சிங்கப்பூரிலிருந்தும் இயக்கப்படுகின்றன. இது கலிபோர்னியா சாண்டியாகோ மற்றும் டெக்ஸாஸ், பிளானோவிலும் பெரிய அளவிலான செயல்பாடுகளை மேற்கொள்கிறது-ஹெச்பி விலைக்கு வாங்கிய இடிஎஸ்ஸின் முன்னாள் தலைமையகம். இது சமீபத்தில் வாங்கிய 3காம் மாசசூசெட்ஸ், மார்ல்போரோவிற்கு தொழிலாளர் தளத்தை விரிவுபடுத்தவிருக்கிறது.
# ஹெவ்லட்-பேக்கர்ட்

## கலாச்சாரம்

பில் மற்றும் டேவ் ஆகியோரைப் போன்று நண்பர்களும் ஊழியர்களுமாக அறியப்படும் இதன் நிறுவனர்கள், *ஹெச்பி வழி* எனப்படும் பிரத்யேகமான நிர்வாக பாணியை உருவாக்கினர். பில்லின் வார்த்தைகளில் சொன்னால், ஹெச்பி வழி என்பது "ஒரு மைய தத்துவம்... இது தனிநபருக்கான ஆழ்ந்த மரியாதை, அதிகபட்ச தரம் மற்றும் நம்பகத்தன்மைக்கான அர்ப்பணிப்பு, சமூக பொறுப்பிற்கான கடமைப்பாடு, இந்த நிறுவனம் மனிதகுலத்தின் முன்னேற்றம் மற்றும் நலனுக்கான தொழில்நுட்ப பங்களிப்புகளை வழங்கவே இருந்துவருகிறது என்ற கண்ணோட்டம் ஆகியவற்றை உள்ளி்ட்டிருக்கிறது." பின்வருபவை ஹெச்பி வழியின் கொள்கைகளாகும்:  
<blockquote>  
1. நாங்கள் தனிநபர்களிடத்தில் நம்பிக்கையும் மரியாதையும் கொண்டிருக்கிறோம்.
1. நாங்கள் உயர்மட்ட சாதனை மற்றும் பங்களிப்பில் கவனம் செலுத்துகிறோம்.
1. நாங்கள் எங்கள் தொழிலை சமரசமில்லாத நேர்மையுடன் நடத்துகிறோம்.
1. நாங்கள் குழுவாக இணைந்திருப்பதன் மூலமே பொதுவான இலக்குகளை எட்டுகிறோம்.
1. நாங்கள் நெகிழ்வுத்தன்மையையும் புத்துருவாக்கத்தையும் ஊக்கப்படுத்துகிறோம்.
</blockquote>  
ஹெவ்லட்-பேக்கர்டின் சான்றளிக்கப்பட்ட தொழில்முறை திட்டம் (ஹெச்பி-சிபி) தொழில்நுட்ப திறமைகள், விற்பனை போட்டித்திறன்கள் மற்றும் பரிந்துரைத்தலுக்கும் பரவச்செய்தலுக்கும் தேவைப்படும் வி்ற்பனை போட்டித்திறன்கள் மற்றும் அறிவு, ஹெச்பியால் விற்கப்படும் சேவை மற்றும் உதவி தொழில்நுட்பங்கள் மற்றும் தீர்வுகள் ஆகியவற்றை உறுதிசெய்வதற்கென்று உருவாக்கப்பட்டிருக்கின்றன.
# ஹெவ்லட்-பேக்கர்ட்

## கார்ப்பரேட் சமூக பொறுப்புணர்வு

ஜூலை 2007 இல் நிறுவனம் 2004 இல் நிர்ணயிக்கப்பட்ட, 1 பில்லியன் பவுண்டுகள் எலக்ட்ரானிக்குகள், டோனர்கள் மற்றும் லின்க் கேட்ரிட்ஜ்கள் மறுசுழற்சி செய்யும் இலக்கை எட்டிவிட்டதாக அறிவித்தது. 2010 ஆம் ஆண்டிற்குள் மேற்கொண்டு 2 பில்லியன் பவுண்டுகள் ஹார்டுவேரை மறுசுழற்சி செய்வது என்ற புதிய இலக்கை இது அமைத்துக்கொண்டுள்ளது. 2006 இல் இந்த நிறுவனம் இதற்கு நெருக்கமான போட்டியாளரைக் காட்டிலும் 73 சதவிகிதம் அதிகமான, 187 மில்லியன் பவுண்டுகள் எலக்ட்ரானிக்ஸ்களை மீட்டுள்ளது.  
2008 இல், ஹெச்பி தனது அளிப்புச் சங்கிலி உமிழ்வு டேட்டாவை வெளியிட்டது - இது முதலாவது தொழிற்துறையாகும்.  
செப்டம்பர் 2009 இல், *நியூஸ்வீக்* அமெரிக்காவின் 500 மிகப்பெரிய கார்ப்பரேஷன்களின் 2009 ஆம் ஆண்டு பசுமைத் தரவரிசையில் ஹெச்பிக்கு முதலாவது இடத்தை அளித்தது. environmentalleader.com இன் கூற்றுப்படி "தனது பசுமையில்ல வாயு வெளியீ்டு (ஜிஹெச்ஜி) குறைப்பு திட்டங்களின் காரணமாக ஹெவ்லட்-பேக்கர்ட் தனது முதலாவது இடத்தைப் பெற்றுள்ளது என்பதுடன் தரவரிசையின்படி இதனுடைய அளிப்பு சங்கிலியுடனான பசுமையில்ல வாயு வெளியீ்ட்டை தெரிவித்த முதலாவது பெரிய ஐடி நிறுவனமுமாகும். மேலும், கிரீன்பீஸ் இந்த நிறுவனம் சரியாக செயல்படுவதில்லை என்று குறிப்பிட்டிருந்தாலும், ஹெச்பி தனது தயாரிப்புகளில் உள்ள நச்சுப்பொருட்களை நீக்கும் முயற்சிகளையும் எடுத்துள்ளது."
# ஹெவ்லட்-பேக்கர்ட்

## பிராண்ட் மற்றும் பாரம்பரியம்

ஹெச்பி பல நிதியுதவிகளை செய்கிறது. இவற்றில் வால்ட் டிஸ்னி வேர்ல்டின் எப்காட் பார்க்கிற்கு செய்யும் உதவி நன்கறியப்பட்டதாகும்.Mission: SPACE மற்றவற்றை ஹெவ்லட்-பேக்கர்டின் வலைத்தளத்தில் காணலாம் [http://www.hp.com/hpinfo/abouthp/sponsorships/ ].
1995 முதல் 1999 வரை அவர்கள் டோட்டன்ஹாம் ஹாட்ஸ்பர் இங்கிலீஷ் பிரீமியர் லீக் கிளப்பின் மேல்சட்டை வழங்குநராக இருந்தனர்.
அவர்கள் பிஎம்டபிள்யு வில்லியம்ஸ் ஃபார்முலா 1 அணிக்கான வழங்குநராகவும் இருந்தனர். சான் ஜோஸ் ஷார்க்ஸ் என்ஹெச்எல் ஹாக்கி அணியின் வீடான சான் ஜோஸில் ஹெச்பி பெவியனுக்கான பெயரிடும் உரிமை ஏற்பாடுகளையும் ஹெவ்லட்-பேக்கர்ட் வைத்திருக்கிறது.  
அஜிலண்ட் டெக்னாலஜிஸ், ஹெச்பி அல்ல, 1939 இல் அசல் நிறுவனம் ஆரம்பிக்கப்பட்டதன் நேரடி தயாரிப்பு மரபுரிமையை தக்கவைத்திருக்கிறது. அஜிலண்டின் தற்போதைய எலக்ட்ரானிக் உபகரணங்கள் துறை ஹெச்பியின் மிக முற்காலத்திய தயாரிப்புகளின் வழிவந்தவையாகும். தங்களுடைய கருவியாக்க போட்டித்திறன்கள் நன்றாக நிறுவப்பட்ட பின்னரே ஹெச்பி கம்ப்யூட்டர் தொழிலில் இறங்கியது.  
2002 இல் காம்பாக்கை வாங்கிய பின்னர், ஹெச்பி குறைந்த செயல்திறனுள்ள வீட்டு டெஸ்க்டாப்புகள் மற்றும் லேப்டாப்களில் "காம்பாக் பிரிசாரியோ" என்ற பிராண்டை தக்கவைத்திருக்கிறது, தொழில் டெஸ்க்டாப்புகள் மற்றும் லேப்டாப்புகளிலான "ஹெச்பி காம்பாக்" பிராண்ட மற்றும் இண்டல்-அமைப்புக்கட்டுமான சர்வர்களிலான "ஹெச்பி புரோலியண்ட்". ("ஹெச்பி பெவிலியன்" பிராண்ட் வீட்டு பொழுதுபோக்கு லேப்டாப்புகள் மற்றும் எல்லா வீட்டு டெஸ்க்டாப்புகளிலும் பயன்படுத்தப்படுகிறது.)  
சேமிப்பக சிஸ்டம்களில் டிஇசியின் "ஸ்டோரேஜ்வொர்க்ஸ்" என்ற பிராண்டை ஹெச்பி பயன்படுத்துகிறது; டான்டமின் "நான்ஸ்டாப்" சர்வர்களி்ல் தற்போது "ஹெச்பி இண்டெக்ரிட்டி நான்ஸ்டாப்" என்று பிராண்ட் இடப்பட்டுள்ளது.
# ஹெவ்லட்-பேக்கர்ட்

## முரண்பாடு

செப்டம்பர் 5, 2006 இல், ஹெச்பியின் பொதுக்குழு அதன் தலைவர் பேட்ரிஷியா டன்னின் உத்தரவின் பேரில் தகவல் கசிவின் மூலாதாரத்தைக் கண்டுபிடிக்கும் விதமாக அவை உறுப்பினர்கள் மற்றும் சில பத்திரிக்கையாளர்களை விசாரிப்பதற்கு தனிப்பட்ட பாதுகாப்பு நிபுணர்கள் குழுவை நியமித்துள்ளதை நியூஸ்வீக் வெளிக்கொணர்ந்தது. அதன்படி, இந்த பாதுகாப்பு நிபுணர்கள் பிரீடெக்ஸ்டிங் எனப்படும் உளவு உத்தியைப் பயன்படுத்தும் தனியார் துப்பறிவாளர்களை வேலைக்கு அமர்த்தினர். இந்த பிரீடெக்ஸ்டிங், ஹெச்பி அவை உறுப்பினர்களையும் ஒன்பது பத்திரிக்கையாளர்களையும் (சிஎன்இடி, *நியூயார்க் டைம்ஸ்* மற்றும் *வால் ஸ்ட்ரீட் ஜர்னல்* பத்திரிக்கையாளர்கள் உட்பட) அவர்களுடைய தொலைபேசி பதிவுகளை பெறும் விதமாக போலியாக்கம் செய்தது. இந்தத் தகவல் கசிவு ஹெச்பியின் நீண்டகால வியூகத்தோடு தொடர்புடையது என்பதுடன், ஐனவரி 2006 இல் வெளிவந்த சிஎன்இடி கட்டுரையின் ஒரு பகுதியாக பதிப்பிக்கப்பட்டிருந்தது. கிரிமினல் குற்றச்சாட்டிற்கு ஆளான பெரும்பாலான ஹெச்பி ஊழியர்களும் நிரபராதிகள் என்று விடுவிக்கப்பட்டிருக்கின்றனர்.
# ஹெவ்லட்-பேக்கர்ட்

## மேலும் பார்க்க

- ஹெவ்லட்-பேக்கர்ட் தயாரிப்புகளின் பட்டியல்
- கம்ப்யூட்டர் சிஸ்டம் தயாரிப்பாளர்களின் பட்டியல்
- ஹெச்பி லினக்ஸ் இமேஜிங் மற்றும் பிரிண்டிங்
- ஹெச்பி பயனர் குழு
# ஹெவ்லட்-பேக்கர்ட்

## வெளிப்புற இணைப்புகள்

- ஹெவ்லட்-பேக்கர்ட் ஹோம்
- ஹெச்பி பிரிண்டிங் மற்றும் மினசோட்டா அறிவியல் அருங்காட்சியகம்
- ஹெச்பி கால்குலேட்டர்களின் அருங்காட்சியகம்
- ஹெச்பி வரலாற்று இணைப்புகள்
# இலடாக்கு

**லடாக்** (*Ladakh*) என்பது ஒன்றியப் பகுதியாக இந்தியாவால் நிர்வகிக்கப்படும் ஒரு பிராந்தியமாகும். இது அகன்ற காஷ்மீர் பிராந்தியத்தின் ஒரு பகுதியாகும். மேலும் 1947 முதல் இந்தியா, பாக்கித்தான், சீனா இடையே சர்ச்சைக்கு ஆளான பகுதியாகும். லடாக்கின் கிழக்கே திபெத் தன்னாட்சிப் பகுதி, தெற்கே இந்திய மாநிலமான இமாச்சலப் பிரதேசம் மற்றும் இந்திய ஒன்றிய ஆட்சிப் பகுதியான ஜம்மு காஷ்மீர், மேற்கில், பாக்கிதானால் நிர்வகிக்கப்படும் வடக்கு நிலங்கள், வடக்கே காரகோரம் கணவாய்க்கு குறுக்கே சிஞ்சியாங் தென்மேற்கு மூலை போன்றவை எல்லைகளாக உள்ளன. இது வடக்கே காரகோரம் மலைத்தொடரில் உள்ள சியாச்சின் பனியாறிலிருந்து தெற்கே பிரதான பெரிய இமயமலை வரை நீண்டுள்ளது. மக்கள் வசிக்காத அக்சாய் சின் சமவெளிகளைக் கொண்ட கிழக்கு முனை, லடாக்கின் ஒரு பகுதியாக இந்திய அரசாங்கத்தால் உரிமை கோரப்பட்டு, 1962 முதல் சீனக் கட்டுப்பாட்டில் உள்ளது.  
கடந்த காலத்தில் லடாக் முக்கியமான வணிகப் பாதைகளின் நடுவில் முக்கியமான இடத்தில் இருந்து முக்கியத்துவம் பெற்றதாக இருந்தது, ஆனால் 1960 களில் சீன அதிகாரிகள் திபெத் தன்னாட்சி பிராந்தியத்திற்கும் லடாக்கிற்கும் இடையிலான எல்லைகளை மூடியதால், சர்வதேச வர்த்தகம் குறைந்தது. 1974 முதல், இந்திய அரசு லடாக்கில் சுற்றுலாவை ஊக்குவித்து வருகிறது. லடாக் கேந்திரிய முக்கியத்துவம் வாய்ந்தத இடமாக இருப்பதால், இந்திய ராணுவம் இப்பகுதியில் வலுவாக காலூன்றி உள்ளது.  
லடாக்கின் மிகப்பெரிய நகரம் லே ஆகும், அதற்கடுத்து பெரிய நகரம் கார்கில் ஆகும். இவை ஒவ்வொன்றும் ஒரு மாவட்டத்துக்கு தலைமையிடமாக உள்ளன. லே மாவட்டத்தில் சிந்து, சியோக், நுப்ரா ஆற்றுப் பள்ளத்தாக்குகள் உள்ளன. கார்கில் மாவட்டத்தில் சுரு, திராஸ், ஜான்ஸ்கர் ஆற்றுப் பள்ளத்தாக்குகள் உள்ளன. ஆற்றுப் பள்ளத்தாக்குகள் மக்கள்தொகை கொண்ட பகுதிகளாக உள்ளன.. மலைச் சரிவுகளில் மேய்ச்சல் தொழில் செய்யும் சாங்பா நாடோடிகள் வாழும் பகுதியாக உள்ளது. இப்பகுதியில் உள்ள முக்கிய சமயக் குழுக்களில் முசுலிம்கள் (முக்கியமாக சியா ) (46%), பௌத்தர்கள் (முக்கியமாக திபெத்திய பௌத்தர்கள் ) (40%), இந்துக்கள் (12%), பிறர் (2%) உள்ளனர். லடாக் இந்தியாவில் மிகக் குறைந்த மக்கள்தொகை கொண்ட பகுதிகளில் ஒன்றாகும். இதன் கலாச்சாரம் மற்றும் வரலாறு திபெத்தின் கலாச்சாரத்துடன் நெருங்கிய தொடர்புடையது.  
ஜம்மு காஷ்மீர் மறுசீரமைப்புச் சட்டம் நிறைவேற்றப்பட்டதைத் தொடர்ந்து, 31 அக்டோபர் 2019 அன்று லடாக் இந்தியாவின் ஒன்றிய ஆட்சிப் பகுதியாக நிறுவப்பட்டது. அதற்கு முன், இது சம்மு காஷ்மீர் மாநிலத்தின் ஒரு பகுதியாக இருந்தது. லடாக் இந்தியாவின் மிகப்பெரிய மற்றும் இரண்டாவது குறைந்த மக்கள் தொகை கொண்ட ஒன்றிய ஆட்சிப் பகுதி ஆகும்.
# இலடாக்கு

## வரலாறு

### பண்டைய வரலாறு

லடாக்கின் பல பகுதிகளில் காணப்படும் பாறைச் சிற்பங்கள் புதிய கற்காலத்திலிருந்து இப்பகுதியில் மக்கள் வாழ்ந்ததாற்கான சான்றாக உள்ளன. லடாக்கின் ஆரம்பகால மக்கள் *கம்பா* என அழைக்கப்படும் நாடோடிகளாவர். குலுவைச் சேர்ந்த *மோன்ஸ்* மற்றும் கில்கித்தில் தோன்றிய பிரோக்பாஸ் ஆகியோரால் பின்னர் குடியேற்றங்கள் நிறுவப்பட்டன. சாங்சுங்கின் இறுதி மன்னர் லடாக்கைச் சேர்ந்தவர் என்று கூறப்படுகிறது.  
எட்டாம் நூற்றாண்டில் கிழக்கிலிருந்து உருவான திபெத்திய விரிவாக்கத்திற்கும், மத்திய ஆசியாவிலிருந்து உருவான சீன ஆதிக்க முயற்சிக்கும் இடையேயான பிரச்சினையில் லடாக் சிக்கிக்கொண்டது. இந்தியாவின் கார்கோடப் பேரரசு மற்றும் உமையா கலிபாவும் விரைவில் லடாக்கிற்கான போட்டியில் இணைந்தன. இந்த போராட்டங்களின் மையமாக பால்டிஸ்தான் மற்றும் லடாக் இருந்தது. இந்த நேரத்தில் லடாக் அதன் முதன்மை விசுவாசத்தை திபெத்தின்மீது கொண்டிருக்கலாம். ஆனால் அது கலாச்சாரத்தை விட அரசியல் சார்ந்ததாக இருந்தது என்று கல்வியாளர்கள் ஊகிக்கிறார்கள்.
# இலடாக்கு

## வரலாறு

### ஆரம்பகால இடைக்கால வரலாறு

9 ஆம் நூற்றாண்டில், திபெத்தின் ஆட்சியாளர் லாங்தர்மா படுகொலை செய்யப்பட்டார். இதன் பின்னர் திபெத் துண்டு துண்டானது. லாங்தர்மாவின் கொள்ளுப் பேரன் கைடே நைமகோன் மேற்கு திபெத்துக்கு தப்பி ஓடினார்.
- பாரசீக பாணியில் அலங்கரிக்கப்பட்ட கபா'வை அணிந்துள்ளார். இது அருகிலுள்ள மங்யு மடாலயத்தில் உள்ள மற்றொரு அரச தோற்றத்தைப் போன்றது.]]
நைமகோனின் மூத்த மகன், லாச்சென் பால்கிகோன், லடாக் மற்றும் ருடோக் உள்ளிட்ட வடக்கே உள்ள பகுதிகளை கைப்பற்றியதாக நம்பப்படுகிறது. நைமகோனின் மரணத்திற்குப் பிறகு, அவரது இராச்சியம் அவரது மூன்று மகன்களிடையே பிரிக்கப்பட்டது. முதல் மகன் பால்கிகோன் லடாக், ருடோக், தோக் ஜலுங், டெம்சோக் கார்போ (இன்றைய டெம்சோக் கிராமத்திற்கு அருகிலுள்ள ஒரு புனித மலை) என்று குறிப்பிடப்படும் பகுதி போன்றவற்றைப் பெற்றார். இரண்டாவது மகன் குகே-புரங்கை பெற்றார். மூன்றாவது மகன் சன்ஸ்கார் மற்றும் ஸ்பிதி (லடாக்கின் தென்மேற்கில்) ஆகியவற்றைப் பெற்றார். நைமகோனின் பேரரசின் இந்த மூன்று-வழிப் பிரிவுகள் வரலாற்று ரீதியாக அங்கீகரிக்கப்பட்டன. மேலும் மூன்று பிராந்தியங்களின் ஸ்தாபகக் கதையாக இது நினைவுகூரப்படுகிறது.  
பால்கிகோனால் நிறுவப்பட்ட மேரியூலின் முதல் மேற்கு திபெத்திய வம்சம் ஐந்து நூற்றாண்டுகள் நீடித்தது, மங்கோலிய/முகலாய பிரபு மிர்சா ஹைதர் துக்லட்டின் வெற்றிகளால் இது முடிவில் பலவீனமடைந்தது. இந்த காலகட்டம் முழுவதும், இப்பகுதி "மர்யுல்" என்று அழைக்கப்பட்டது. இந்தியாவில் இருந்து காஷ்மீர் மற்றும் ஜான்ஸ்கர் வழியாக திபெத்துக்கு புத்த மதத்தின் இரண்டாவது பரவலின் பாதையாக இது இருந்ததால், இந்த காலகட்டத்தில் மரியுல் உறுதியான பௌத்த நாடாக இருந்தது.
# இலடாக்கு

## வரலாறு

### இடைக்கால வரலாறு

1380 கள் மற்றும் 1510 களின் இடையில், பல இஸ்லாமிய சமய பரப்புநர்கள் இசுலாத்தை பரப்புரை செய்து லடாக்கி மக்களை சமயம மாற்றம் செய்தனர். சயீத் அலி அமதானி, சயீத் முகம்மது நூர் பக்ஷ், மிர் சம்சுதீன் ஈராக்கி ஆகிய மூன்று முக்கிய சூஃபி ஞானிகள் இசுலாமிய சமயத்தை உள்ளூர் மக்களிடையே பரப்பினர். லடாக்கில் முதன்முதலில் மக்களை முசுலீம்களாக மதம் மாற்றியவர் மிர் சயீத் அலி ஆவார். இவர் லடாக்கில் இசுலாத்தின் நிறுவனர் என்று அழைக்கப்படுகிறார். இந்த காலகட்டத்தில் லடாக்கில் முல்பே, படும், லடாக்கின் தலைநகரான ஷே உட்பட பல இடங்களில் பள்ளிவாசல்கள் கட்டப்பட்டன. அவரது முதன்மை சீடர் சயீத் முகம்மது நூர் பக்சும் இசுலாத்தை லடாக்கியர்களிடம் பரப்பினார். இதனால் பால்டி மக்கள் விரைவாக இசுலாத்திற்கு மாறினார்கள். இந்த பிரிவினர் நூர்பட்சியா இசுலாம் என அழைக்கப்படுகின்றனர் மேலும் அவரைப் பின்பற்றுபவர்கள் பால்டிஸ்தான் மற்றும் லடாக்கில் மட்டுமே காணப்படுகின்றனர். 1505 ஆம் ஆண்டில், ஷம்சுதீன் ஈராக்கி என்ற ஒரு குறிப்பிடத்தக்க சியா இசுலாமிய அறிஞர், காசுமீர் மற்றும் பால்டிஸ்தானுக்கு பயணம் மேற்கொண்டார். அவர் காசுமீரில் சியா இசுலாத்தை பரப்பினார். பல்திஸ்தானில் உள்ள பெரும்பான்மையான முசுலிம்களை தனது சிந்தனைப் பள்ளிக்குள்ளவர்களாக ஆக்கினார். 17 ஆம் நூற்றாண்டின் முற்பகுதியில், ஜம்யாங் மற்றும் கியாலின் மகனான செங்கே நம்கியால் அழிக்கப்பட்ட கலைப்பொருட்கள் மற்றும் *கோன்பாக்களை* மீட்டெடுக்க முயற்சிகள் மேற்கொள்ளப்பட்டன. அவர் தன் இராச்சியத்தை சாங்ஸ்கார் மற்றும் ஸ்பிதி என விரிவுபடுத்தினார். ஏற்கனவே காஷ்மீர் மற்றும் பால்டிஸ்தானை தங்கள் பேரரசுடன் இணைத்துக் கொண்ட முகலாயர்களால் லடாக் தோற்கடிக்கப்பட்ட போதிலும். லடாக் தன் சுதந்திரத்தை தக்க வைத்துக் கொண்டது.  
யில் டோஸ்மோச்சே திருவிழாவின் போது சாம் நடனம்]]
17 ஆம் நூற்றாண்டின் தொடக்கத்தில் பால்டி படையெடுப்பு மற்றும் கியாலை ஜாம்யாங் திருமணம் செய்த பின்னர் இஸ்லாம் லே பகுதியில் வேரூன்றத் தொடங்குகிறது. முசுலீம் ஊழியர்கள் மற்றும் இசைக்கலைஞர்களின் ஒரு பெரிய குழு கியாலுடன் லடாக்கிற்கு அனுப்பப்பட்டது. மேலும் அவர்கள் தொழுகை மேற்கொள்ள தனியார் பள்ளிவாசல்கள் கட்டப்பட்டன. முஸ்லீம் இசைக்கலைஞர்கள் பின்னர் லேவில் குடியேறினர். பல நூறு பால்டியர்கள் இராச்சியத்திற்கு குடிபெயர்ந்தனர். மேலும் வாய்வழி பாரம்பரியத்தின் படி பல முஸ்லீம் வர்த்தகர்களுக்கு குடியேற நிலங்கள் வழங்கப்பட்டன. பல்வேறு நோக்கங்களுக்காக அடுத்தடுத்த ஆண்டுகளில் பல முஸ்லிம்கள் அழைக்கப்பட்டனர்.  
17 ஆம் நூற்றாண்டின் பிற்பகுதியில், லடாக் திபெத்துடனான பூட்டானுக்கு இருந்த மோதலில் பூட்டானுக்கு ஆதரவாக இருந்தது. இதுபோன்ற காரணங்களுக்கிடையில் திபெத்திய மத்திய அரசின் படையெடுப்பிற்கு வழிவகுத்தது. இந்த நிகழ்வு 1679-1684 திபெத்-லடாக்-முகலாய போர் என்று அழைக்கப்படுகிறது. இதற்குப் பிறகு முகலாயப் பேரரசின் உதவிக்கு ஈடாக மன்னர் இசுலாத்தைத் தழுவினார் என்று காசுமீர் வரலாற்றாசிரியர்கள் கூறுகின்றனர். இருப்பினும், லடாக்கி குறிப்புகளில் அத்தகைய தகவல் குறிப்பிடவில்லை. இராச்சியத்தைக் காத்ததற்காக முகலாயர்களுக்குக் கப்பம் செலுத்த மன்னர் ஒப்புக்கொண்டார். சுங்கர் பேரரசின் கான், கால்டன் போசுக்து கானின் துணைப்படைகளின் உதவியுடன், திபெத்தியர்கள் 1684 இல் மீண்டும் தாக்கினர். திபெத்தியர்கள் வெற்றிபெற்று லடாக்குடன் ஒரு ஒப்பந்தத்தை முடித்துக் கொண்டனர். பின்னர் அவர்கள் 1684 திசம்பரில் லாசாவிற்கு பின்வாங்கினர். 1684 இல் டிங்மோஸ்காங் உடன்படிக்கை திபெத்துக்கும் லடாக்கிற்கும் இடையிலான சர்ச்சையக்கு முடிவுகட்டியது. ஆனால் அது லடாக்கின் சுதந்திரத்தை கடுமையாகக் கட்டுப்படுத்தியது.
# இலடாக்கு

## வரலாறு

### ஜம்மு காஷ்மீர் சமஸ்தானம்

(பச்சை), இந்தியா (நீலம்) மற்றும் சீனா (மஞ்சள்) என பிரிக்கப்பட்டுள்ளது]]
1834 ஆம் ஆண்டில், ஜம்முவின் மன்னனர் குலாப் சிங்கின் தளபதியான சீக்கியரான ஜோராவர் சிங், சீக்கியப் பேரரசின் மேலாதிக்கத்தின் கீழ் லடாக் மீது படையெடுத்து அதை ஜம்முவுடன் இணைத்தார். முதல் ஆங்கிலோ-சீக்கியப் போரில் சீக்கியர்கள் தோற்கடிக்கப்பட்ட பிறகு, ஜம்மு காஷ்மீர் இராச்சியம் பிரித்தானிய மேலாதிக்கத்தின் கீழ் ஒரு தனி சமஸ்தானமாக நிறுவப்பட்டது. லடாக் மன்னர் நம்க்யால் குடும்பத்திற்கு ஸ்டோக்கின் *சாகிர்* வழங்கப்பட்டது. அது இன்றுவரை பெயரளவில் தக்கவைக்கப்பட்டுள்ளது. 1850களில் தொடங்கி லடாக்கில் ஐரோப்பிய செல்வாக்கு அதிகரித்தது. புவியியலாளர்கள், விளையாட்டு வீரர்கள், சுற்றுலாப் பயணிகள் போன்றோர் லடாக்கை ஆராயத் தொடங்கினர்.  
லடாக் திபெத்தின் ஒரு பகுதி என்று திபெத்திய கம்யூனிஸ்ட் தலைவரான ஃபன்ட்சோக் வாங்யால் உரிமை கோரினார்.
# இலடாக்கு

## வரலாறு

### இந்தியாவின் ஜம்மு மற்றும் காஷ்மீர் மாநிலம்

1947 இல் இந்தியப் பிரிப்பு நடந்த நேரத்தில், டோக்ரா ஆட்சியாளர் மகாராஜா ஹரி சிங், இந்தியாவுடனான இணைப்புக் ஒப்பந்தத்தில் கையெழுத்திட்டார். கில்கிட்டில் இருந்து வந்த பாக்கித்தான் முரடர்கள் லடாக்கை அடைந்து ஆக்கிரமிக்க முயன்ற நிலையில், அவர்களை வெளியேற்ற இராணுவ நடவடிக்கைகள் தொடங்கப்பட்டன. திராஸ், கார்கில், லே ஆகியவை இந்திய இரிணுவத்தால் விடுவிக்கப்பட்டன. மேலும் லடாக் ஊடுருவல்காரர்களிடமிருந்து விடுவிக்கப்பட்டது.  
1949 ஆம் ஆண்டில், சீனா நூப்ரா மற்றும் சிஞ்சியாங் இடையேயான எல்லையை மூடி, பழைய வணிகப் பாதையை தடுத்தது. 1955 ஆம் ஆண்டு அக்சாய் சின் பகுதி வழியாக சின்ஜியாங் மற்றும் திபெத்தை இணைக்கும் சாலைகளை சீனா அமைக்கத் தொடங்கியது. அக்சாய் சின் கட்டுப்பாட்டை தக்கவைத்துக் கொள்ள இந்தியா மேற்கொண்ட முயற்சியானது 1962 ஆம் ஆண்டு சீன-இந்திய போருக்கு வழிவகுத்தது. இருந்தாலும் அதை இந்தியா இழந்தது. சீனாவும் பாகிஸ்தானுடன் இணைந்து காரகோரம் நெடுஞ்சாலையை அமைத்தன. இந்த காலகட்டத்தில் இந்தியா ஸ்ரீநகர்-லே நெடுஞ்சாலையை உருவாக்கியது. இது ஸ்ரீநகர் மற்றும் லே இடையேயான பயண நேரத்தை 16 நாட்களில் இருந்து இரண்டு நாளாக குறைத்தது. இருப்பினும், பனிப்பொழிவு காரணமாக குளிர்காலத்தின் மாதங்களில் இந்த பாதை மூடப்பட்டிருக்கும். சோஜி லா கணவாய்க்கு குறுக்கே 6.5 கி.மீ. (4.0 மைல்) சுரங்கப்பாதை அமைப்பதற்கான திட்டம் பரிசீலனையில் உள்ளது.  
1999 ஆம் ஆண்டுமேற்கு லடாக்கின் கார்கில், திராஸ், முஷ்கோ, படலிக், சோர்பட்லா ஆகிய பகுதிகளுக்குள் பாகிஸ்தான் துருப்புக்கள் ஊடுருவின. இதனால் கார்கில் போரானது, இந்திய இராணுவத்தால் "விஜய் நடவடிக்கை" என்ற குறியீட்டுப் பெயரில் மேற்கொள்ளபட்டது. பெருமளவு பீரங்கிகள் மற்றும் விமானப்படையின் ஆதரவுடன் இந்திய இராணுவத்தால் அந்த உயரமான பகுதிகளில் விரிவான தாக்குதல் நடவடிக்கைகள் தொடங்கப்பட்டன. இதன் தொடர்ச்சியாக கட்டுப்பாட்டுக் கோட்டை தாண்டி வந்திருந்த பாகிஸ்தான் துருப்புக்கள் அங்கிருந்து வெளியேற்றப்பட்டன.  
லடாக் பகுதி 1979 இல் கார்கில் மற்றும் லே மாவட்டங்கள் என இரண்டாக பிரிக்கப்பட்டது. 1989 இல், பௌத்தர்களுக்கும் முஸ்லிம்களுக்கும் இடையில் வன்முறைக் கலவரம் ஏற்பட்டது. காஷ்மீரிகள் அரசியல் ஆதிக்கம் செலுத்தும் மாநில அரசாங்கத்திடம் தன்னாட்சி கோரிக்கை எழுப்பபட்டதைத் தொடர்ந்து, லடாக் தன்னாட்சி மலை வளர்ச்சிக் குழு 1990 களில் உருவாக்கப்பட்டது. லே மற்றும் கார்கில் மாவட்டங்கள் ஒவ்வொன்றும் உள்ளூரில் தேர்ந்தெடுக்கப்பட்ட மலைக் கவுன்சில்களைக் கொண்டுள்ளன, அவை உள்ளூர் கொள்கை முடிவுகள் மற்றும் மேம்பாட்டு நிதிகள் போன்றவற்றில் சில கட்டுப்பாட்டுகள் கொண்டவையாக உள்ளன.  
லடாக்கில் இந்திய ராணுவம் மற்றும் இந்திய - திபெத் எல்லைக் காவல்படைகள் அதிக அளவில் குவிக்கப்பட்டிருந்தன. 1962 சீன-இந்தியப் போருக்குப் பிறகு இந்தப் படைகளும், சீனாவின் மக்கள் விடுதலைப் இராணுவமும், உண்மையான கட்டுப்பாட்டுக் கோட்டின் லடாக் பகுதியில் அடிக்கடி உரசல்கள் ஏற்படுகின்றன. லடாக்கில் உள்ள 857-கிலோமீட்டர் நீளமுள்ள (533 மைல்) எல்லையில், 368 கி.மீ. (229 மைல்) மட்டுமே சர்வதேச எல்லையாகும், மீதமுள்ள 489 கி.மீ. (304 மைல்) உண்மையான கட்டுப்பாட்டுக் கோடு ஆகும்.
# இலடாக்கு

## வரலாறு

### இந்தியாவின் ஜம்மு மற்றும் காஷ்மீர் மாநிலம்

#### லடாக் கோட்டம்

8 பிப்ரவரி 2019 அன்று, லடாக்கானது ஜம்மு மற்றும் காஷ்மீருக்குள் ஒரு தனி வருவாய் மற்றும் நிர்வாக்க் கோட்டமாக மாறியது. முன்பு இது காஷ்மீர் கோட்டத்தின் ஒரு பகுதியாக இருந்தது. ஒரு தனிக் கோட்டமாக லடாக்கிற்கு தனி கோட்ட ஆணையர் மற்றும் காவல்துறைத் தலைவர் நியமிக்கபட்டனர்.  
தொடக்கத்தில் புதிய கோட்டத்தின் தலைமையகமாக லே தேர்ந்தெடுக்கப்பட்டது. ஆனால் அதற்கு எதிர்ப்புகள் ஏற்பட்டதைத் தொடர்ந்து, லே மற்றும் கார்கில் இணைந்து கோட்டத் தலைமையகமாக செயல்படும் என்று அறிவிக்கப்பட்டது, ஒவ்வொன்றும் கோட்ட ஆணையர் மற்றும் காவல்துறைத் தலைவருக்கு உதவியாக ஒரு கூடுதல் கோட்ட ஆணையர், கூடுதல் கால்துறைத் தலைவர் ஆகியவர்களைக் கொண்டிருக்கும். கோட்ட ஆணையர் மற்றும் காவல்துறைத் தலைவர் ஆகியோர் ஒவ்வொரு ஊரிலும் பாதி நேரத்தை செலவிடுவர்.
# இலடாக்கு

## தாவரங்கள் மற்றும் விலங்கினங்கள்

### தாவரங்கள்

மிகக் குறைந்த மழைப்பொழிவால் லடாக் ஒரு உயரமான பாலைவனமாக உள்ளது. இதன் பெரும்பாலான பகுதியில் மிகவும் அரிதான தாவரங்கள் உள்ளன. இயற்கையான தாவரங்கள் முக்கியமாக நீர்நிலைகள் மற்றும் அதிக பனி மற்றும் குளிர்ந்த கோடை வெப்பநிலையைப் பெறும் உயரமான பகுதிகளில் காணப்படுகின்றன. மனித குடியிருப்புகளில் உள்ள நீர்ப்பாசனம் காரணமாக செழிப்பான தாவரங்கள் வளர்க்கபடுகின்றன. நீர்நிலைகளில் பொதுவாகக் காணப்படும் இயற்கைத் தாவரங்களில் கடற்பார்ன் ( *Hippophae* spp.), இளஞ்சிவப்பு அல்லது மஞ்சள் வகைகளின் காட்டு ரோஜாக்கள், தம்மரிக்ஸ்புளியமரம் ( *Myricaria* spp.), கரவே, ஸ்டிங்கிங் நெட்டில்ஸ், ஃபிசோக்லைனா ப்ரேல்டா மற்றும் பல்வேறு புற்கள் ஆகியவை அடங்கும்.
# இலடாக்கு

## நிர்வாகம்

ஜம்மு மற்றும் காஷ்மீர் மறுசீரமைப்புச் சட்டத்தின் விதிமுறைகளின் கீழ், லடாக் சட்டமன்றம் அல்லது தேர்ந்தெடுக்கப்பட்ட அரசாங்கம் இல்லாமல் ஒன்றிய ஆட்சிப் பகுதியாக நிர்வகிக்கப்படுகிறது. அரசாங்கத்தின் தலைவர் இந்திய குடியரசு தலைவரால் நியமிக்கப்பட்ட துணைநிலை ஆளுநர் ஆவார். அவருக்கு நிர்வாகத்தில் இந்திய ஆட்சிப் பணி ஊழியர்கள் உதவியாக உள்ளனர்.
# இலடாக்கு

## நிர்வாகம்

### மாவட்டங்கள்

லடாக் இரண்டு மாவட்டங்களாக பிரிக்கப்பட்டுள்ளது:
| கார்கில் மாவட்டம் | கார்கில் | 140,802 |
| --- | --- | --- |
| லே மாவட்டம் | லே | 133,487 |
| மொத்தம் | 2 | 274,289 |
# இலடாக்கு

## நிர்வாகம்

### மாவட்டங்கள்

#### தன்னாட்சி மாவட்ட கவுன்சில்கள்

லடாக்கின் ஒவ்வொரு மாவட்டமும் ஒரு தன்னாட்சி மாவட்ட கவுன்சிலால் நிர்வகிக்கப்படுகிறன, அவை:  
- லடாக் தன்னாட்சி மலை வளர்ச்சிக் குழு, கார்கில்
- லடாக் தன்னாட்சி மலை வளர்ச்சிக் குழு, லே  
பொருளாதார மேம்பாடு, நலவாழ்வு, கல்வி, நில பயன்பாடு, வரிவிதிப்பு, உள்ளாட்சி நிர்வாகம் ஆகியவற்றில் முடிவுகளை எடுக்க இரண்டு தன்னாட்சி மாவட்ட கவுன்சில்கள் கிராம ஊராட்சிகளுடன் இணைந்து செயல்படுகின்றன. ஜம்மு மற்றும் காஷ்மீர் அரசாங்கமானது சட்டம் ஒழுங்கு, நீதித்துறை அமைப்பு, தகவல் தொடர்பு, உயர்கல்வி ஆகியவற்றைக் கவனித்து வருகிறது.  
31 அக்டோபர் 2019 லடாக் யூனியன் பிரதேசம் உருவாக்கப்பட்டதைத் தொடர்ந்து இரண்டு தன்னாட்சி மாவட்ட கவுன்சில்கள் தொடர்ந்து உள்ளன.
# இலடாக்கு

## நிர்வாகம்

### சட்ட அமலாக்கம் மற்றும் நீதி

லடாக் ஜம்மு காஷ்மீர் மற்றும் லடாக் உயர்நீதிமன்றத்தின் அதிகார வரம்பிற்கு உட்பட்டது. லடாக் ஒன்றிய ஆட்சிப் பிரதேசமானது காவல்துறை தலைமை இயக்குனரின் தலைமையில் அது சொந்தமாக காவல்துறையைக் கொண்டுள்ளது.
# இலடாக்கு

## நிர்வாகம்

### இந்திய நாடாளுமன்றத்தில் லடாக்

லடாக்கிலிருந்து ஒரு உறுப்பினர் (எம்பி) இந்திய நாடாளுமன்றத்தின் கீழ் அவையான மக்களவைக்கு தேர்ந்தெடுக்கப்படுகிறார். தற்போதைய மக்களவையில் லடாக் தொகுதியின் உறுப்பினராக பாரதிய ஜனதா கட்சியைச் சேர்ந்த ஜம்யாங் செரிங் நம்கியால் உள்ளார்.
# இலடாக்கு

## பொருளாதாரம்

தெரு சந்தை]]  
மலைகளின் பனியிலிருந்து வரும் நீரைக் கொண்டு செல்லும் கால்வாய்களின் அமைப்பால் நிலத்தில் பாசனம் செய்யப்படுகிறது. முக்கிய பயிர்கள் பார்லி, கோதுமை போன்றவை ஆகும். முன்பு லடாக்கி உணவில் அரிசி ஆடம்பர உணவாக இருந்தது. ஆனால், அரசாங்கத்தால் வழங்கப்படும் மானியத்தால், இப்போது மலிவானதாகவும், பிரதானமானதாகவும் மாறிவிட்டது.  
நேக்டி பார்லி (லடாக்கி: *நாஸ்*, உருது: *கிரிம்* ) பாரம்பரியமாக லடாக் முழுவதும் முதன்மை பயிராக இருந்தது.  
லடாக் பகுதியில் ஓடும் சிந்து ஆறானது கொண்டு பரந்த அளவில் புனல் மின் ஆற்றலைக் கொண்டுள்ளது. சூரிய மற்றும் காற்றாலை ஆற்றல் திறன்களும் கணிசமாக உள்ளன. இப்பகுதியின் பெரும்பகுதி சாலைகள் இல்லாத தொலைதூர மலைப்பகுதியாக இருப்பதால், பல்வேறு கட்டுமானத் தேவைகளுக்காக உள்நாட்டில் கிடைக்கும் மலிவான மின்சாரத்தில் இருந்து சீமைக்காரை தயாரிக்க ஏற்ற சுண்ணாம்பு படிவுகள் நிறைந்த பகுதியாக உள்ளது.  
சிக்கல் நிறைந்த காஷ்மீர் பகுதியை ஒப்பிடுகையில் ஒப்பூட்டளவில் பாதிப்பு இல்லாததாக உள்ளதாக லடாக் உள்ளதால், 1974 ஆம் ஆண்டு முதல், இந்திய அரசாங்கம் மலையேற்றம் மற்றும் பிற சுற்றுலா நடவடிக்கைகளை லடாக்கில் ஊக்குவித்தது வருகிறது. லடாக்கின் உழைக்கும் மக்களில் 4% மட்டுமே சுற்றுலாத்துறையில் பணிபுரிந்தாலும், அது இப்போது பிராந்தியத்தின் மொத்த தேசிய உற்பத்தியில் 50% ஆக உள்ளது. லடாக்கின் பெரும்பாலான சாலைகள் எல்லைச் சாலைகள் அமைப்பால் பராமரிக்கப்படுகின்றன . லடாக்கை நாட்டின் மற்ற பகுதிகளுடன் இணைக்கும் இரண்டு முக்கிய சாலைகளாக தேநெ எண் 1 ஸ்ரீநகரை கார்கில் மற்றும் லேவுடன் இணைக்கிறது, தேநெ எண் 3 மணாலியை லேவுடன் இணைக்கிறது. லடாக்கிற்கான மூன்றாவது சாலை நிம்மு-பாதம்-தர்ச்சா சாலை ஆகும், இது கட்டுமானத்தில் உள்ளது.
லேவில் குசோக் பகூலா ரிம்போச்செ வானூர்தி நிலையம் உள்ளது. இதிலிருந்து தில்லிக்கு நாள்தோறும் வானூர்திகளும், ஸ்ரீநகர் மற்றும் ஜம்முவிற்கு வாராந்திர வானூர்திகளும் உள்ளன. இராணுவப் போக்குவரத்திற்காக தவுலத் பெக் ஓல்டி மற்றும் ஃபுக்சே ஆகிய இரண்டு வானூர்தி ஓடுதளங்கள் உள்ளன. கார்கிலில் உள்ள வானூர்தி நிலையமான, கார்கில் வானூர்தி நிலையம், குடிமை வானூர்திகளுக்காக வடிவமைக்கப்பட்டது ஆனால் தற்போது இந்திய இராணுவத்தால் பயன்படுத்தப்படுகிறது. வானூர்தி நிலையம் அதன் அசல் நோக்கத்துக்காக பயன்படவேண்டும், அதாவது பொதுமக்களுக்காக வானூர்திகள் செலுத்தப்பட வேண்டும் என்று வாதிடும் உள்ளூர் மக்களுக்கு வானூர்தி நிலையம் ஒரு அரசியல் பிரச்சினையாக உள்ளது. ஜம்மு, சிறிநகர் மற்றும் சண்டிகருக்கு குளிர்காலத்தில் உள்ளூர் மக்களை கொண்டு செல்வதற்காக இந்திய வான்படையானது கடந்த சில ஆண்டுகளாக AN-32 விமான தூதஞ்சல் சேவையை இயக்கி வருகிறது. தனியார் வானூர்தி நிறுவனமான ஏர் மந்த்ரா 17 இருக்கைகள் கொண்ட வானூர்தியை வானூர்தி நிலையத்தில் தரையிறக்கியது. முதல்வர் உமர் அப்துல்லா மற்றும் உயரதிகாரிகள் முன்னிலையில், கார்கில் வானூர் நிலையத்தில் குடிமை வானூர்தி நிறுவனம் ஒன்று தரையிறங்கியது.
# இலடாக்கு

## மக்கள்தொகையியல்

**லே மற்றும் கார்கில் மாவட்டங்களின் மக்கள் தொகை**  
| மக்கள் தொகை | சதவீத மாற்றம் | 1000 ஆண்களுக்கு பெண்கள் | மக்கள் தொகை | சதவீத மாற்றம் | 1000 ஆண்களுக்கு பெண்கள் |  |
| --- | --- | --- | --- | --- | --- | --- |
| 1951 | 40,484 | — | 1011 | 41,856 | — | 970 |
| 1961 | 43,587 | 0.74 | 1010 | 45,064 | 0.74 | 935 |
| 1971 | 51,891 | 1.76 | 1002 | 53,400 | 1.71 | 949 |
| 1981 | 68,380 | 2.80 | 886 | 65,992 | 2.14 | 853 |
| 2001 | 117,637 | 2.75 | 805 | 115,287 | 2.83 | 901 |
| 2011 | 133,487 | 690 | 140,802 | 810 | } |  |
லே மாவட்டத்திற்கான பாலின விகிதம் 1951 இல் 1000 ஆண்களுக்கு 1011 பெண்கள் என்று இருந்து. இது 2001 இல் 805 ஆக குறைந்துள்ளது. அதே சமயம் கார்கில் மாவட்டத்தில் 970 லிருந்து 901 ஆகவும் குறைந்துள்ளது. இரு மாவட்டங்களிலும் நகர்ப்புற பாலின விகிதம் சுமார் 640 ஆக உள்ளது. வயது வந்தோர் பாலின விகிதத்தில் பெரும்பாலும் பருவ காலத்தில் அதிக எண்ணிக்கையில் புலம்பெயரும் ஆண் தொழிலாளர்கள் மற்றும் வணிகர்களின் எண்ணிக்கை இதில் பிரதிபலிக்கிறது. லடாக்கின் மக்கள் தொகையில் 84% பேர் கிராமங்களில் வாழ்கின்றனர். 1981 முதல் 2001 வரையிலான சராசரி ஆண்டு மக்கள்தொகை வளர்ச்சி விகிதம் லே மாவட்டத்தில் 2.75% ஆகவும், கார்கில் மாவட்டத்தில் 2.83% ஆகவும் இருந்தது. இப்பகுதியின் மக்கள் தொகை லே மற்றும் கார்கில் மாவட்டங்களுக்கு இடையில் பாதியாகப் பிரிக்கப்பட்டுள்ளது. கார்கிலில் 76.87% மக்கள் முஸ்லிம்கள் (பெரும்பாலும் சியா ), மொத்த மக்கள் தொகை 140,802. அதே சமயம் லேயில் 66.40% பௌத்தர்கள், 2011 மக்கள் தொகை கணக்கெடுப்பின்படி மொத்த மக்கள் தொகை 133,487 ஆகும்.  
லடாக்கில் பௌத்த ஆண்களின் தொகை குறைந்ததைத் தொடர்ந்து அதிக எண்ணிக்கையிலான முஸ்லீம் ஆண்களும் லடாக்கி பௌத்த பெண்களும் ஒருவரையொருவர் திருமணம் செய்துகொள்கின்றனர். மேலும் அதிகமான பௌத்த பெண்கள் வாழ்க்கைத் துணை இல்லாமல் உள்ளனர்.
# இலடாக்கு

## மக்கள்தொகையியல்

### மொழி

லே மாவட்டத்தில் முதன்மையான தாய்மொழி லடாக்கி (பௌதி என்றும் அழைக்கப்படுகிறது). இது ஒரு திபெத்திய மொழி ஆகும். பால்டியின் பேச்சுவழக்காகக் கருதப்படும், புர்க்கி கார்கில் மாவட்டத்தின் முதன்மையான தாய்மொழியாகும். படித்த லடாக்கியர்களுக்கு பொதுவாக இந்தி, உருது மற்றும் பெரும்பாலும் ஆங்கிலம் தெரியும். லடாக்கிற்குள், பலவிதமான பேச்சுவழக்குகள் உள்ளன, இதனால் சாங்-பா மக்களின் மொழி கார்கில் அல்லது ஜாங்ஸ்காரிகளில் உள்ள பூரிக்-பா மொழியிலிருந்து குறிப்பிடத்தக்க அளவில் வேறுபடலாம், ஆனால் அவை அனைத்தும் பரஸ்பரம் புரிந்துகொள்ளக்கூடியவை. பெரும்பாலான லடாக்கி மக்கள் (குறிப்பாக இளைய தலைமுறையினர்) பள்ளியில் மொழிக் கல்வியின் காரணமாக ஆங்கிலம் மற்றும் இந்தியிலும் சரளமாகப் பேசுகிறார்கள். நிர்வாக வேலை மற்றும் கல்வி ஆங்கிலத்தில் மேற்கொள்ளப்படுகிறது.
# படிமம்:SirMV.png

## சுருக்கம்

It would be difficult to get someone to photograph this person since he is no more.
Non-commercial use of this image falls under the fair use...
BTW, Mysore University is owned by the Government.
# சையது ஐதர் ராசா

**எஸ்.எச். ரசா** (S. H. Raza) அல்லது **சையது ஹைதர் ராஃசா** (பிறப்பு 22 பெப்ரவரி, 1922- 23 சூலை, 2016), பிரான்சில் 1950 ஆம் ஆண்டு முதல் வாழ்ந்து வந்தாலும் வலுவான இந்திய பிணைப்புகளைப் பராமரிக்கும் ஓர் இந்திய ஓவியர் ஆவார்.  
அவரது ஓவியங்கள் பெரும்பாலும் எண்ணெய் அல்லது அக்ரிலிக் வண்ணங்களால் இந்திய பிரபஞ்சவியல் மற்றும் மெய்யியல் படிமங்களைக் கொண்ட நாயகரில்லா (abstracts) ஓவியங்களாகும். அவருக்கு 1981 ஆம் ஆண்டு பத்மஸ்ரீ மற்றும் லலித்கலா அகாடெமியின் ஆய்வாளர் விருதுகள் வழங்கப்பட்டன. பின்னர் 2007 ஆம் ஆண்டு பத்ம பூசண் விருது வழங்கப்பட்டது..  
அவரது ஓவியம் ஒன்று திசம்பர் 2006 ஏலமொன்றில் $1.4 மில்லியனுக்கு விற்கப்பட்டதாக பதிவாகியுள்ளது..
# சையது ஐதர் ராசா

## இளமை வாழ்வும் கல்வியும்

சையது ஐதர் ரசா பெப்ரவரி 22,, 1922 அன்று பபாரியா, மத்தியப்பிரதேச மாநிலத்தில் வனத்துறை அதிகாரி சையது மொகமது ராஃசி மற்றும் தஹிரா பேகம் தம்பதியினருக்கு பிறந்தார். தமது 12ஆவது அகவையிலேயே ஓவியம் வரைவதில் ஆர்வம் காட்டினார். தமது 13வது அகவையில் மத்தியப்பிரதேசத்தில் உள்ள தமோ என்னும் நகருக்கு இடம் பெயர்ந்து அங்குள்ள அரசு உயர்நிலைப்பள்ளியில் பள்ளிப்படிப்பை முடித்தார்..  
பள்ளிப்படிப்பைத் தொடர்ந்து நாக்பூர் நகரில் உள்ள நாக்பூர் கலைப் பள்ளியிலும், (1939-43) பின்னர் மும்பையிலுள்ள சர் ஜே.ஜே கலைப் பள்ளியிலும் (1943-47) ஓவியம் பயின்றார். பிரான்சின் தலைநகர் பாரிசிலுள்ள *இகோல் நேசனெல் சுப்பீரியர் தே ப்யூசார்ட்ஸ்* கலைப்பள்ளியில் 1950-1953 ஆண்டுகளில் பிரான்சு அரசு உதவித்தொகையில் பயின்றார். ஐரோப்பாவில் மிகுதியாக பயணம் செய்து தமது படைப்புகளை காட்சிப்படுத்தினார். 1956 ஆம் ஆண்டு *பிரீ டி லா கிரிடிக்* (Prix de la critique) என்னும் விருதினை முதல் பிரெஞ்சல்லாதவராகப் பெறும் பேறு பெற்றார்..
# சையது ஐதர் ராசா

## மணவாழ்வு

அவருடன் இகோல் தே ப்யூசார்ட்சில் கூடப் படித்த *ஜானைன் மொங்கில்லத்* என்ற ஓவியர் மற்றும் சிற்பவியலாளரிடம் மனதை பறிகொடுத்த சையது 1959 ஆம் ஆண்டு அவரை மணம் புரிந்தார். தமது துணைவியாரின் அன்னையின் விருப்பத்திற்கிணங்க பிரான்சிலேயே வசிக்கவும் உடன்பட்டார்.. ஏப்ரல் 5, 2002 அன்று பாரிசில் ஜானைன் மரணமடைந்தார்.
# லேமன் பிரதர்ஸ்

**லேமன் பிரதர்ஸ் ஹோல்டிங்ஸ் இன்க்.** (, முந்தைய NYSE டிக்கர் குறியீடு LEH ஆகும்) என்பது 2008 ஆம் ஆண்டில் திவால் நிலையை அறிவிக்கும் முன்பு வரை இயங்கி வந்த உலகளாவிய நிதிதொடர்பான-சேவைகள் நிறுவனம் ஆகும். முதலீட்டு வங்கி, சமபங்கு மற்றும் நிலையான வருமான விற்பனைகள், ஆராய்ச்சி மற்றும் வர்த்தகம், முதலீட்டு நிர்வாகம், தனியார் சமபங்கு மற்றும் தனியார் வங்கி போன்ற தொழில்களில் பங்கேற்றிருந்த நிறுவனமாகும். அது அமெரிக்கக் கருவூலக் கடனீட்டுப்பத்திர சந்தையின் முதன்மை வணிகர் ஆகும். லேமன் பிரதர்ஸ் இன்க்., நியூபெர்கர் பெர்மன் இன்க்., அரூரா லோன் சர்வீசஸ், இன்க்., SIB மார்ட்கேஜ் கார்ப்பரேசன், லேமன் பிரதர்ஸ் வங்கி, FSB, ஈகிள் எனர்ஜி பார்ட்னர்ஸ் மற்றும் த க்ராஸ்ரோட்ஸ் குரூப் உள்ளிட்ட நிறுவனங்கள் அதன் முதன்மை துணை நிறுவனங்களாக இருந்தன. அந்த நிறுனங்களின் உலகளாவியத் தலைமையகங்கள் நியூயார்க் நகரில் இருக்கின்றன. அதனுடன் மண்டல தலைமையகங்கள் லண்டன் மற்றும் டோக்கியோவில் அமைந்திருந்தன. அத்துடன் உலகம் முழுவதும் அதன் அலுவலகங்கள் அமைக்கப்பட்டிருந்தன.  
2008 ஆம் ஆண்டு செப்டம்பர் 15 ஆம் தேதி அந்த நிறுவனம் அதிகாரம் 11 திவால் நிலைப் பாதுகாப்பைத் தாக்கல் செய்ததைத் தொடர்ந்து இவர்களது பெரும்பாலான வாடிக்கையாளர்கள் கூட்டாக வெளியேறினர். அதன் இருப்பு கடுமையாக வீழ்ச்சி அடைந்தது. மேலும் வரவு தரப்படுத்தும் முகமைகளால் இதன் சொத்துமதிப்பு கணக்கிடப்பட்டது. இந்தத் தாக்கலானது அமெரிக்க வரலாற்றில் மிகப்பெரிய திவாலாக குறிப்பிடப்பட்டது. அதற்கு அடுத்த நாளில் பிரித்தானிய வங்கி பார்க்ளேஸ் லேமனின் வட அமெரிக்க முதலீட்டு வங்கி மற்றும் தொழில் பிரிவுகள் மற்றும் அதன் நியூயார்க் தலைமையகக் கட்டடம் ஆகியவற்றின் சீரமைப்பு அனுமதி தொடர்பான ஒப்பந்தத்தை வாங்குவதாக அறிவித்தது. 2008 ஆம் ஆண்டு செப்டம்பர் 20 ஆம் தேதி அந்த ஒப்பந்தத்தின் திருத்தப்பட்ட பதிப்பானது நீதிபதி ஜேம்ஸ் பெக் என்பவரால் அனுமதிக்கப்பட்டது.  
அந்த வாரத்தில் 2008 ஆம் ஆண்டு செப்டம்பர் 22 ஆம் தேதி நொமூரா ஹோல்டிங்ஸ் ஜப்பான், ஹாங் காங் மற்றும் ஆஸ்திரேலியா உள்ளிட்ட ஆசியா பசிபிக் மண்டலங்களில் லேமன் பிரதர்ஸின் உரிமையை கைப்பற்றப் போவதாக அறிவித்தது. அதே போன்று லேமன் பிரதர்ஸ் முதலீட்டு வங்கி மற்றும் ஐரோப்பா மற்றும் மத்திய கிழக்கு பகுதிகளின் பங்குத் தொழிலையும் கையகப்படுத்தியது. இந்த பேரம் அக்டோபர் 13 திங்கள்கிழமை அமலுக்கு வந்தது. 2007 ஆம் ஆண்டில் அமெரிக்கா அல்லாத லேமன் பிரதர்ஸின் துணைநிறுவனங்கள் உலகளவில் 50% உலகளாவிய வருவாய் உருவாக்கத்தில் பொறுப்புவகித்திருந்தன.  
லேமன் பிரதர்ஸ் நியுபெர்கர் பெர்மன் உள்ளிட்ட முதலீட்டு நிர்வாகத் தொழிலை 2008 ஆம் ஆண்டு டிசம்பர் 3 ஆம் தேதி அதன் நிர்வாகம் விற்றது. லேமன் பிரதர்ஸ் ஹோல்டிங்ஸ் இன்க். நிறுனத்திற்கு கடன் கொடுத்தவர்கள் 49% பொதுவான பங்கு வட்டியை அந்த நிறுவனத்தில் வைத்திருந்தனர். அது தற்போது நியுபெர்கர் பெர்மன் குரூப் LLC என அழைக்கப்படுகிறது.